Document ID: /roh_data/filtered/fineweb-2-filterrobots_roh.jsonl.gz/67211

Informationen Coronavirus
Infurmaziuns coronavirus
Informazioni coronavirus
Mesiras cunter il coronavirus
Restaurants e bars dastgan avrir lur terrassas da las 06.00 – 23.00 uras. I vala l’obligaziun da seser cun mascrina. Las distanzas tranter las maisas èn fixadas, maximalmain quatter persunas dastgan seser vi dad ina maisa e las datas da contact ston vegnir eruidas.
Servetschs da furniziun a chasa e take-away èn lubids da las 06.00 fin las 23.00 uras.
Secturs interns da restaurants e bars restan serrads, medemamain manaschis da clubs, discotecas e sumegliantas purschidas.
Restaurants e bars colliads cun in hotel dastgan servir ils giasts da l'agen hotel da las 06.00 fin las 23.00. Per maisa dastga la grondezza d'ina gruppa da giasts importar maximalmain 4 persunas; excepziuns: geniturs cun ils agens uffants (1 famiglia per maisa).
Instituziuns da wellness dals hotels unicamain per ils giasts da l'hotel.
A partir da glindesdi, il 1. da mars 2021, èn ils negozis ed ils martgads puspè averts. Ils concepts da protecziun ston vegnir observads.
Las patrunas ed ils patruns èn obligads d'ordinar homeoffice dapertut, nua che quai è pussaivel sin basa dal tip d'activitad e realisabel cun lavur e custs raschunaivels.
Exceptadas da l’obligaziun da purtar ina mascrina èn uffants fin a 12 onns (cun excepziun da l’obligaziun da purtar ina mascrina per las 5. e 6. classas primaras en scolas che na fan betg part dals tests en scolas) sco era abitantas ed abitants da las chasas da persunas attempadas ch’èn gia vegnids vaccinads cumplettamain. Quai vala era per persunas che pon cumprovar ch'ellas na pon betg purtar ina mascrina per motivs medicinals; per cumprovar ils motivs medicinals dovri in attest d'ina persuna spezialisada che ha il dretg da pratitgar sia professiun en atgna responsabladad professiunala tenor la Lescha davart las professiuns medicalas u tenor la Lescha davart las professiuns psicologicas.
Applicaziun correcta da mascrinas (UFSP)
Occurrenzas, scuntradas ed activitads privatas al liber fin maximalmain 15 persunas (incl. uffants) èn permessas. Quai vala er per inscunters spontans en parcs, sin plazzas, sin sendas da spassegiar e.u.v.
Occurrenzas, scuntradas ed activitads privatas en localitads internas fin maximalmain 10 persunas (incl. uffants) èn permessas.
Indrizs da sport e centers da fitness dastgan puspè avrir. Per trenaments da gruppas e da teams vala in maximum da 15 persunas, l’obligaziun da purtar ina mascrina e da tegnair distanza. Sports da contact restan scumandads.
Il trenament vi d’urdains da fitness na vala betg sco trenament da gruppa. Permess èn dapli che 15 persunas, dentant era qua valan l’obligaziun da purtar ina mascrina e las limitaziuns da capacitad.
Uffants e giuvenils da l'annada 2001 u pli giuvens dastgan pratitgar activitads sportivas tant en localitads internas sco er al liber, e quai senza limitaziun dal dumber da persunas. Permessas èn er concurrenzas, dentant senza public. Ils trenaments e las concurrenzas èn permess en tut las disciplinas da sport, er en disciplinas da sport cun contact (ballape, balla-basket, sport da cumbat e.u.v.), e quai tant en localitads internas sco er al liber. Ils concepts da protecziun ston vegnir observads.
Secturs interns ed externs d’indrizs e da manaschis en las domenas da la cultura, dal divertiment, dal temp liber e dal sport ch’èn accessibels a la publicitad èn per il public puspè averts, sche las mesiras da protecziun ed ils reglaments davart grondezzas da la gruppa vegnan resguardads.
Obligaziun da purtar ina mascrina per tut las persunas sin tut l'areal da scola.
Tut ils champs che han lieu en il chantun Grischun dovran ina permissiun. La permissiun da realisar in champ vegn concedida, sch'igl è avant maun tant in concept da protecziun giuridicamain suffizient tenor l'art. 4 e tenor l'agiunta 1 da l'Ordinaziun davart COVID-19 situaziun speziala sco er in concept da test. Ils documents ston vegnir inoltrads a <email-pii> fin il pli tard 14 dis avant il cumenzament dal champ planisà. Ulteriuras infurmaziuns chattais vus qua.
Agid da lavur per controllar ils concepts da protecziun e da test per champs
Servetschs dastgan vegnir purschids senza restricziuns da temp.
Las gestiunarias ed ils gestiunaris da stabiliments e da manaschis accessibels al public, inclusiv instituziuns da furmaziun, sco er organisaturas ed organisaturs d'occurrenzas ston elavurar e realisar in concept da protecziun.
Weitere Informationen des Kantons zu Schutzkonzepten
Vorgaben des BAG für Schutzkonzepte und Grossveranstaltungen des BAG
FAQ – Erweiterter Einsatz von Schnelltests
Verordnung 3 über Massnahmen zur Bekämpfung des Coronavirus
Verordnung über Massnahmen in der besonderen Lage zur Bekämpfung der
Covid-19-Epidemie
Plakat: Bund verstärkt Massnahmen gegen Coronavirus
Qua sto vegnir purtada ina mascrina